lv lv fr lv es es lv lv lt de lv de lv lv lv lv de lv lv lv ru lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lt lv lv lv nb lv ceb lv lv lv it de lv lv sv lv lv lt lv lv lv lv lv lv lv lv lv en en lv lv lv lv en lv lv it lv es lv lv lt de fr lv lv lv lv
Evelīna Grāmatniece (1899-1985) - literāte, sabiedriska darbiniece. Dzimusi Kurzemē. Liepājā bijusi aktīva sabiedriska darbiniece un pilsētas domniece, darbojusies kā žurnāliste laikrakstā "Kurzemes Vārds". Pirmās literārās publikācijas ar pseidonīmu Sibilla kopš 1915. gada. 1944. gada devās bēgļu gaitās uz Vāciju, kopš 1949. gada dzīvoja Bostonā. Dzeju krājuma "Saulrieta gaismā" (1974) autore, bieži iestudēta luga "Jaunsaimnieka līgava".
Precējusies ar Kurzemes laikraksta "Kurzemes Vārds" izdevēju un redaktoru Kristapu Grāmatnieku (1888–1964).
Bostonā apprecējusies otrreiz ar sabiedrisko darbinieku Frici Dūku.
Vācijā bēgļu laiku aizvadīja franču pārvaldes zonā.
1915: pirmā publikācija - dzejolis „Piesnigušā mežā” laikrakstā "Jauno Latviešu Avīžu literāriskā pielikumā” 30. janvārī.
1918-1936: regulāri publicējusi dzejoļus, ludziņas, stāstus, tēlojumus, tulkojumus, rakstus preses
izdevumos. Visvairāk publicējusies laikrakstā "Kurzemes Vārds", kur rodami daudzi viņas stāsti, noveles, dzejojumi, tulkojumi, publicistiski raksti. Liela daļa literāro tekstu palikuši periodikas lappusēs, grāmatā nav izdoti.
1974: dzejas krājums "Saulrieta gaismā".
Liepājā savā laikā bija pazīstama gan kā sabiedriska darbiniece un pilsētas domniece, gan kā žurnāliste.
Latvijā lugas iestudējušas amatieru kopas provincē - Slokā, Alūksnē, Rugājos un citur.
1932: komēdija "Stikla kurpīte" iestudēta Liepājas Jaunā teātrī.
1936: komēdija "Jaunsaimnieka līgava" iestudēta Liepājas pilsētas drāmas un operas teātrī.
1946: komēdija "Jaunsaimnieka līgava" iestudēta Augsburgas (Vācija) Latviešu teātrī.
1946: komēdija "Jaunsaimnieka līgava" iestudēta Neinburgas (Vācija) latviešu dramatiskajā kopā.
1949: komēdija "Jaunsaimnieka līgava" iestudēta Bredfordas (Anglija) DV dramatiskajā kopā.
1952: komēdija Jaunsaimnieka līgava" iestudēta Minhenes (Vācija) Mozahas nometnes dramatiskajā kopā.
1954: komēdija "Jaunsaimnieka līgava" iestudēta Detroitas (ASV) dramatiskajā kopā.
1956: komēdija "Jaunsaimnieka līgava" iestudēta Niagāras (ASV) DV nodaļas dramatiskajā kopā.
1956: komēdija "Jaunsaimnieka līgava" iestudēta Oldenburgas (Vācija) DV drāmas kopā.
1959: komēdija "Jaunsaimnieka līgava" iestudēta Memmingenas (Vācija) Latviešu teātra kopā.
Par Evelīnas Grāmatnieces personību un sabiedrisko darbību
"Liepājā Evelīnei pavērās plašs darba lauks, apgarots ar dziļu patriotismu, un viņa kļuva par vienu no izcilākām personām Liepājas sabiedriski-politiskā gaisotnē. Kā pašu pirmo sievieti viņu ievēlēja Liepājas pilsētas valdē, kur aizstāvēja latviešu sievietes tiesības. Evelīnu saistīja arī literatūra, un viņa rakstīja dzejoļus ar Sibilas vārdu, kas ir izkaisīti Kurzemes presē. Pašus pēdējos dzejoļus, kur dominē dzīves atziņas un filozofiskas pārdomas par mūžu, izdeva 1974. g. Bostonā. Šai grāmatai ir nosaukums "Saulrieta Gaisma". Viņa arvien ir domājusi par savu dzimto pusi - Kurzemi un to apdzejojusi. Latvijas laika viņa sarakstījusi vairākas lugas: "Jaunsaimnieka līgava", "Precinieki", "Stikla kurpīte" u. c. Dažas no tam ir uzvestas uz Vācijas DP nometņu skatuvēm un nesen pat Kanādā."
Liepiņš, Oļģerts. Dižai kurzemniecei mūžībā aizejot. Laiks, 1985, 20. apr.
"Apskatāmais krājums tādēļ aptver ilgu radīšanas posmu, lai gan vairums dzejoļu liekas rakstīti tieši pēdējos gados, autorei ieejot dzīves saulrieta gaismā. Šī ieiešana ir viens no krājuma galvenajiem tematiem, īpaši pirmajā nodaļā Dzīvībai. Patiesa, īsta, sirsnīga dzeja."
Grīslītis, Gundars. Sirsnīga dzeja. Latvija Amerikā, 1975, 21. jūn.
Mācības vidusskolā pārtrauca 1. pasaules karš.
Biedrene, bijusi arī priekšniece (1925-1932) un (30.06.1939-11.04.1940)
Latvju Sieviešu apvienības Liepājas sieviešu labklājības veicināšanas komisija (LSA LSLVK)
Ievēlēta par domnieci 1931. gada 28.-29. marta Liepājas domes vēlēšanās no Liepājas Sieviešu saraksta, Saraksta Nr. 18.
© LU LFMI, 2022. Mājaslapa: Graftik
Pārpublicējot vai citējot atsauce uz LU Literatūras, folkloras un mākslas institūta (LU LFMI) resursu ir obligāta. Liela apjoma kopēšana un materiālu izmantojums komerciāliem nolūkiem pieļaujams vienīgi ar rakstisku LU LFMI atļauju.